钦定古今图书集成/明伦汇编/氏族典/第230卷 > 杨栋
## 钦定古今图书集成/明伦汇编/氏族典/第230卷 > 杨栋

按《宋史杨栋传》：“栋字元极，眉州青城人。绍定二年进
士第二，授佥书剑南西川节度判官厅公事，未上，丁
母忧。服除，迁荆南制置使，改辟西川，入为太学正。丁
父忧。服除，召试秘书省正字，迁校书郎、枢密院编修
官，迁福建提点刑狱，寻加直秘阁，迁都官郎官，又迁
左司郎官、右司郎官，除宗正少卿，迁太常少卿、起居”
郎，差知滁州，以殿中侍御史周坦论罢。起直龙图阁、
知建宁府，不拜，提举千秋鸿禧观，迁起居郎，继迁吏
部侍郎，以集英殿修撰出知太平州，以右补阙萧泰
来论罢，依旧职提举太平兴国宫。起知婺州。召奏事，
以旧职奉祠。度宗立为太子，帝亲擢栋太子詹事。迁
工部侍郎，迁礼部尚书，加端明殿学士、同佥书枢密
院事，进同知枢密院事，拜参知政事。台州守王华甫
建上蔡书院，言于朝，乞栋为山主，诏从之。寻授资政
殿学士、提举洞霄宫，复依旧职，知庆元府、沿海制置
使。以监察御史胡用虎言罢，乃以资政殿大学士充
万寿观使。卒，特赠少保。